
जन्माङ्ग या प्रश्नसमय से मनुष्यों के शुभाशुभ फलका आदेश 
करना ही अयौतिषशाख्र का मुख्य प्रयोजन है, जिसके अनेक 
आचार्यो द्वारा रचित अनेक ग्रन्थ हैं । उनमें एक ग्रन्थ वराहमि- 
हिरात्मज देवज्ञ प्रथुयशा का केवल ५६ श्लोकमें 'बटपन्नाशिका' 
नामक जगत्‌ प्रसिद्ध है । उसमें कुछ त्रुटि देखकर फलित 
ज्यौतिषोद्धारक-देवज्ञ भदट्रोत्पल ने समस्त प्रश्नग्रन्थों का 
सारभाग- केवल ७० आया चन्दो में समाविष्टकर “आय्यासप्तति! 
नामक ग्रन्थ लिखकर जगत्‌ का परम उपकार किया, किन्तु 
इसकी भाषाटीका नहीं होने से सकल साधारण जन के 
लिये दुरूहूसा सममकर मेंने इसकी राष्ट्रभाषा हिन्दी में सरल 
टीका लिखकर प्रकाशित करवाया हे । आशा हे सुजन-समाज 
इसको अपनाकर लाभ उठायगा । 


इसकी टीका करने में राजस्थानान्तगंत जेनपुरवासनिवास्ी 
देवज्ञमातंण्ड पं० श्रीप्रहलादशर्माजी ने यथास्थल अपने उचित 
परामशं द्वारा सहायता की तदथं मैं उनका कृतज्ञ हूँ । 


अन्त में निवेदन हे कि इसमें कुछ त्रुटि या प्रमादवश अशुद्धि 
रह गई श तो विज्ञजन सूचित करने की कृपा करें-ताकि-अग्निम 
संस्करण में उसका सुधार कर दिया जाय । 

॥ श्री गणेशाय नमः ॥ 
आचायभट्टोत्पलप्रणीता 


आपस्योसप्रतिः 


मंगलाचरण- 


रविशशिकुजबुधगुरुसित, रविजगणेशान्प्रणम्य भक्त्यादौ । 
वक्ष्येऽहं स्पष्टतरं प्रभज्ञानं हिताय देवविदाम्‌ ॥ १॥ 
मैं (भदरोल )-सूयं, चन्द्र, मङ्गल, बुध, गुरु, शुक्र, शनि इन नवग्रहों 
के सहित श्रीगणेशजी को भक्तिसहित प्रणाम करके दैवज्ञो के हितां 
अत्यन्त स्पष्टरूप प्रश्नज्ञान को कहता हूँ ॥१॥ 
प्रश्नोत्तर कहने का श्रधिकारी-- 
दशमेदग्रहगणितं, जातक मवलोक्य निरवशेषमपि । 
यः कथयति शुभमशुभं, तस्य न मिथ्या भवेद्राणी ॥२॥ 
दीप्तं आदि अवस्थाओं से १० दसप्रकार के ग्रहों के गणित तथा 
समस्त जातक ग्रन्थो को सम्यक्‌ अवलोकन करके जो जन्म-वर्ष वा प्रश्नलग्न 
से शुभ या अशुम फल को कहता है उसका बचन कभी मिथ्या नहीं हो 
सकता है ॥२॥ 
वि०--दीपत आदि अवस्थाओं के लक्षण-- 
(१) अपने उच्च और मूलत्रिकोण में रहने से ग्रह दीघ, (२) अपने ग्रह 
में स्वस्थ, (३) मित्रण्ठ में मुदित, (४) शुभग्रह के वर्ग में शान्त, (५) 
देदीप्यमान किरणों से युक्त शक्त, (६) अन्यग्रहों से युद्ध में पराजितग्रइ 
पीड़ित, (७) शत्रु के राश्यंश में दीन, (८) पाप्रह के ण्ह में खल, (६) 


ध त्रार्य्यासप्ततिः 


अपने नीच में मौत, और सूर्म सांनिध्य से अस्त होने से विकल 
कहलाता हे । 
प्रश्नकर्ता का कतंव्य-- 
रम्यतरे भूभागे, सम्पूज्य अहगणं सनक्षत्रम्‌ । 
पश्चात्परश्नविधानं, कुयोद्येनाप्नुयात्सिद्धिम्‌ ॥३।। 
प्रष्ठा मशिकनकयुतेः, फलकुसुमै राशिचक्रमभ्यच्यं । 
पच्छेयथाभिलषितं, भक्त्या विनयान्वितः प्रश्नम्‌ ।४।। 
प्रश्नकर्ता को चाहिये कि प्रथम भूमि को गोमयादि के लेप से पवित्र 
करके वहाँ अश्विन्यादि नक्षत्र सहित सूर्यादि नवग्रहों की पूजा करके पीछे 
प्रश्न करे जिससे उसके कार्यों की सिद्धि द्यो | पुनः यथाशक्ति मणि, सुवण, 
रजत या फल पुष्पो से मेषादि द्वादश राशि के पूजन करके भक्ति और 
विनयपूर्वंक अपने अमिलषित प्रश्न गणक (ज्योतिषी) से पछे ॥३-४॥ 
उत्तरदाता गणक का कतंव्य-- 
उदयनिमित्तेः प्रश्नीभूतेवंहिरन्तःस्थितैः शकुनेः । 
वक्तव्यं शुभमशुभं, प्रष्टुस्ततकालजातं यत्‌ ।।५।। 
उत्तरदेनेवाले गणक को चाहिये कि प्रश्नलग्न के कारणों एवं 
तत्काल उपस्थित बाहर या श्रभ्यन्तर के (आगे कहे हुए) शकुनौ से 
प्रश्नकर्ता के होनेवाले शुभ या अशुम फलों को कहे ॥५॥ 
प्रश्नसमय में शुभ शकुन-- 
दङ्मनसोः प्रीतिकरं, प्रश्ने भूदशेन यदि प्रश्नात्‌ । 
माइल्यद्रव्याणां, भवति शुभं निर्दिशेत्तज्ज्ञः ।।६॥ 
हयगजवबृषसिंहादेः प्रच्छा काले रतं. यदा भवति । 
दर्शनमथवेतेषां, शुभप्रदं विनिदिशेःप्रश्ने ।\७॥ 
प्रश्नकाल में यदि नेत्र और मन के प्रसन्न करनेवाले; भूमि याः 
मङ्गलमय पदार्थों (दही आदिकों) का दशन उपलक्षण से मङ्गल 

शब्दों का श्रवण हो तो ज्योतिषी को शुभ फल कहना चाहिए.। यदि वा 
प्रश्नसमय में घोड़ा, हाथी, बैल, सिंह व्याघ्र आदि का शब्द सुनने में 
अथवा इनका दशन हो तो प्रश्न में शुभफल कहना चाहिये ॥६-७॥ 
तनुआदि भावों के द्वारा शुभाशुभ फल ज्ञान-- 
यो यो भावः प्रभुणा, युक्तो दृष्टोड्थवा प्रश्ने । 
गुरुबुधशुक्र रेबं, वक्तञ्यं तस्य तस्य फलम्‌ ।॥८।। 
यस्माद्यस्मा्धवाद्‌, द्विद्वादशसप्तमस्थिताः सोम्याः । 
तस्मिस्तस्मिन्‌ वृद्धिदेशमचतुथ स्थितेस्तद्त्‌ ।। ६ ॥ 
प्रश्नकाल में--लग्नादि द्वादशभावों में जो जो भाव अपने स्वामी 
या बुध, गुरु अथवा शुक्र से युक्त या हृष्ट हो तो उस भाव सम्बन्धी शुभ 
समझना चाहिये । तथा जिस भाव से २, १२, ७, ४ ओर १०वें स्थान में 
शुभग्रह हो उस भाव की पुष्टि होती है ।।८-६॥ 
वि०-यथा-घन (२) भाव में अपने स्वामी या बुधादि शुभग्रह की 
दृष्टि या योग हो तो धन की वृद्धि कहनी चाहिये | एवं अन्य भावों में 
भी समझना । इसलिये सिद्ध होता है कि रोग (६) मृत्यु (८) व्यय (१२) 
इन भावों में स्वामी या शुभग्रह की दृष्टि या योग हो तो अशुभ की 
वृद्धि होती है । अतः इन तीनों मावों से अतिरिक्त भावों में ही शुभग्रह 
के योग या दृष्टि से शुभफल होता है। 
प्रश्नलग्नगत पाप और शुभग्रहों के फल-- 
द्विपदं चतुष्पदं वा, भवनं लग्तोपगं ग्रहः पाप: । 
पश्यति तन्नाशकरो, ज्ञेयः सौम्यो विवृद्धिकरः ।।१०)। 
द्विपद ( मिथुन, कन्या, ठला, धनुकेपूवार्ध और कुम्भ ) या 
चतुष्पद ( मेष, बुष, सिंह, धनुकेउक्तराध और मकरकेपर्वार्ध ) कोई 
भी राशि लग्न हो उसको पापग्रह देखता हो तो तजन्य शमफँल कां 
नाशकारक और शुभग्रह की दृष्टि हो तो शुभफल को बढ़ानेबाला 


& आर्य्यासप्ततिः 


समझना चाहिये ॥१०॥ 
अन्यकार्य सिद्धियोग-- 
लग्नाधिपतिः केन्द्र, तन्मित्रं वा व्ययाष्टकेन्द्रेभ्यः । 
अन्यत्र गताः पापास्तत्रापि शुभं वदेत्प्रश्ने ।।१९।। 
प्रश्नलग्नेश या उसका मित्र यदि कन्दर में हो तथा पापग्रह ८, १२ 


और केन्द्र से भिन्न स्थान में हो तो मी शुभफल (कार्यों की सिद्धि ) 


कहना चाहिये ॥११॥ 
पद्बमनवमोपगतेबु धगुरुशुक्रेयेथेप्सितावा प्लिः । 
त्रिषष्ठलाभो पगतेः , क्षितिसुतरविसूर्य जेस्तद्वत्‌ ॥१२। 
यदि बुध, गुरु और शुक्र ये तीनों ५ और ६ स्थान में रहे तथापि 
अभीष्ट पदार्थ का लाम होता है | एवं मंगल, सूर्य, शनि ये यदि ३, ६, 
११वं में हों तब मी काय की सिद्धि होती है ॥१२॥ 
प्रश्न से अशुभफल योग-- 


पापैलेग्नो पगतेः, शरीरपीडां विनिर्दिशेत्तलहम्‌ । 

सुखसंस्थे: सुखनाशं, ग्रहभेदं बन्धुविप्रहं कथयेत्‌ ।।१३॥ 

अस्ते गमनविरोधः, कमस्थे कमंणां नाशः । 

शुभदृष्टेः संयोगातृप्रष्डुः कच्छाइदेत्सिड्धिम्‌ ।।१५।। 

प्रश्नलग्न में पापग्रह हों तो प्रश्नकर्ता के शरीर में कष्ट और 

मानसिक व्यथा कहनी चाहिये | यदि चतुथभाव में पापग्रह हो तो सुख 
का नाश, घर में मेद. तथा वन्धुओं से क्लेश, यात्राप्रश्न में ७व भाव में 
पापग्रह हो तो यात्रा में वाधा, कार्य सिद्धि प्रश्नादि में १० वे में पापग्रह 
हो तो कार्य का नाश कहना । यदि उसपर शुभग्रह की दृष्टि हो त्तो-बहुत 
परिश्रम करने पर कायं की सिद्धि होगी ऐसा कहना चाहिये ।१३-१४ 


स्थानप्राप्ति, यात्रा, आगमन, द्वव्यलाभ, विजय-प्रश्न-- `` 


पंक़ात्र 


भाषाटीकासहित ७ 


स्थिरराशो लग्नगते, स्थानप्राप्तिं वदेन्न गमनं च । 
रोगोपशमं नाशं, द्रव्याणां च पराभवं नाउत्र ॥१५॥ 
चरराशो विपरीतं, मिश्रं वाच्यं द्विमूत्युदये । 
स्थिरवत्प्रथमेऽर्थे स्याद्परे चर राशिवत्सक॑म्‌ ।१६॥ 
प्रश्ससमय में लग्नमें स्थिरराशि हो तो स्थानलाभ के प्रश्न में 
स्थानलाभ कहना, यात्राप्रश्न हो तो यात्रा में विघ्न ( यात्रा नहीं होगी ) 
रोग सम्बन्धी को रोग का नाश, धन के प्रति हो तो धन की हानि और 
विजय सम्बन्धी प्रश्न हो तो पराभव ( पराजय ) नहीं गर्भात्‌ विजय होगी 
ऐसा कहना चाहिए. | यदि चरराशि लग्न हो तो इससे विपरीत (श्रर्थात्‌ 
स्थान की प्राप्ति नहीं, यात्रा होगी, रोग का नाश नहीं, धनप्रश्न में धन 
का लाभ, विजय सम्बन्धी प्रश्न मे पराजय ) कहना चाहिये। द्विस्वभाव- 
लग्न हो तौ मिश्र ( लाभ हानि दोनों ) फल श्र्थात्‌ लग्न के पूर्वा् में 
स्थिरराशि समान और उत्तरार्ध में चरराशि समान सब फल 
समझना चाहिये ॥१५-१६॥ 
शुभग्रहे लग्नगते, लग्ने वा सौम्यवर्गमायाते । 
ब्रयादभिमतसिद्धिं, प्रष्टुस्स्थानान्तरप्राप्तिम्‌ ॥१७।। 
लग्नमे शुभग्रह या शुभग्रह के वर्ग ( राशि आदि ) हो तो प्रश्न- 
कर्ता के अभीष्ट कार्यौ की सिद्धि -कहनी चाहिए | तथा स्थान सम्बन्धी 
प्रश्न में अन्यस्थान की प्राप्ति कहनी चाहिये ॥१७॥ 


कन्दरत्रिकोणसंस्थाः, सोम्याः पापाखिषष्ठलामेषु । 
संस्थाः सिद्धि त्रयात्कायौणां प्रोषितागमनम्‌ ॥।१८॥। 


प्रश्नलग्न से केन्द्र या त्रिकोण में शुभग्रह और ३, ६, ११वें भाव 
में पापग्रह हो तो कार्यों की सिद्धि तथा परदेशी का आग्रमन 
कहना चाहिये ॥१८॥ 

पुनः परदेशी के आगमन सम्बन्धी प्रश्न-- 


(~ आर्य्यासप्तति: 


दुश्चिक्यधनसमेतो, गुरशुक्रावागमं न्टणाम्‌ । 
बन्धूपगतावेतो, गृहम्रवेशं क्षणात्कुरुतः ।। १६॥। 
प्रश्नलग्न से तृतीय और द्वितीय भावों में गुरु और शुक्र हों तो 
परदेशी का आगमन कटना, यदि ये दोनों (गुरु, शुक्र) चुथ॑माव में हो 
तो परदेशी अतिशीघ्र घर में पहुँचेगा ऐसा कहना चाहिये ।।१६॥ 
लग्नाद्‌ द्द्रादशगो; चन्द्राह्म चन्द्रपुत्नभ्नगुपुत्रो । 
मरणं लघ्वागमनं , नास्तीति विनिदिशेतपरष्टुः ।।२०।। 
प्रश्नकालिक लग्न या चन्द्रमा से २, १२ में बुध और शुक्र हो तो 
परदेशी का मरण या शीघ्र आगमन नहीं (अर्थात्‌ अति विलम्ब से ) 
कहना चाहिये ।(२०॥ 
शत्रु के आगमन सम्बन्धी प्रश्न-- 
स्थिरराशिस्थे चन्दर, चरलग्ने तन्नवांशके शीघ्रम्‌ । 
आयाति रिपुः सबलो, विपयये त्वन्यथा वाच्यम्‌ ।।२१।। 
ग्रश्नसमय में यदि चन्द्रमा स्थिरराशि में हो और चरलग्न में 
चरनवांश में हो तो दलबलसहित शत्रु शीघ्र आनेवाला है, इससे विपरीत 
( अर्थात्‌ चरराशि में चन्द्र और स्थिरलग्न में स्थिरनवांश ) हो तो शत्र 
का आगमन नहीं ऐसा कहना चाहिये ॥२१॥ 


द्विशरीरे हिमरश्मावुद्यगते स्थिरगृे श्षणाच्छ नुः । 
लब्धवलोऽपि विनश्यति, गुरुबुधसितसंयुते षष्ठे ।।२२। 


प्रशनसमय द्विस्वभाव राशि में चन्द्रमा और स्थिर लग्न हो तथा 
षष्ठ (रिपु ) भाव में बुध, गुरु और शुक्र हो तो प्रबल शत्रु भी कणमात्र 
में नष्ट हो जाता है ।२२॥ 


पापेः सुतशब्रुगतेः, शबुमागान्निवरततेऽवश्यम्‌ । 
1 कः ४५ + 4 
संग्राप्तोडपि चतुर्थ, वाश्धेव निवर्तंते मग्नः \।२३॥॥ `~ 

पाप ग्रह यदि ५ या & भाव में हो तो शत्रु मार्ग से ही लौट जायगा । 
तथा ४ भाव में पापग्रह हो तो शत्रु शीघ्र ही पराजित होकर लौटेगा ऐसा 
कहना चाहिये ॥२३॥ 
जय, पराजय, सन्धि प्रश्न-- 
ककटवृिकघटधर, मीना दिबुकोपगाः शुमैदृष्टाः । 
शत्रोः पराजयकरा, वृषाजचापेः प्रयाति रिपु; ।।२४।। 


परश्नलग्न से चठरथंभाव में कक, वृश्चिक, कुम्भ या मीन राशि हो 
उस पर शुभ ग्रह की दृष्टि हो तो शत्रुओं की पराजय एवं यदि चतुर्थमाव 
में वृष, मेषया धनु राशि हो तो शत्रु शीघ्र लौट जायगा कहना 
चाहिये ॥२४॥ 


नवमाय चक्रदले, विज्ञेया यायिनस्तृतीयादौ । 
पौराः शुभसंयुक्ते, भागे विजयोऽपरे भङ्गः ।।२५।। 
नवमभाव से द्वितीय भाव तक ६ राशि यायी ( चढ़ाई करने वाले ) 
और ठृतीयसे श्रष्टम तक ६ राशि स्थायी ( अपने स्थान में रहनेवाले ) के 
विभाग माने गये हैं । जिसके विभाग में शुभग्रह हो उसकी विजय तथा 
जिस माग में पापग्रह हो उसकी पराजय एवं शुभ और पाप दोनों 
भाग में हो तो दोनों मेँ सन्धि कहनी चाहिये ॥२५॥ 
सोम्येनरराशिगतेलंग्ने लाभे व्ययेऽथवा सन्धिः । 
भवति चृपाणां प्रवदेदतोऽन्यथा विपययो ज्ञेयः ।॥२६।। 
द्विपदराशि में शुभग्रह होकर यदि लग्न, ११ और १२ वे भाव में 
हो तो दोनों दल में सन्धि कहना । इससे अन्यथा हो तो विपरीत फल 
(दोनों में किसी की जय पराजय नहीं होकर सदा शत्रुता बनी रहेगी-ऐसा) 
कहना चाहिये ॥२६॥ 
रोगी के सम्बन्ध में सुख दुख का प्रश्न-- 


१० आरय्यासप्तति: 


उपचयसंस्थश्रन्द्रः, सौम्याः केन्द्रत्रिकोणनिधनस्थाः । 
लग्ने वा शुभदृष्टे, सुखितस्तत्रातुरो वाच्यः ।।२७।। 
परिपूर्णतनुश्न्द्रो, लग्नोपगतो निरीक्षितो गुरुणा । 
गुरुशुक्रौ केन्द्रे वा, निपीडितार््तोऽपि सुखितः स्यात्‌ ।।२८॥। 
लग्न से ३, ६, १०, ११ व भाव में क्षीण चन्द्रमा, या केन्द्र 
त्रिकोण और ८ में शुभग्रह हो अथवा लग्न पर शुभग्रह की दृष्टि 
हो तो रोग से पीड़ित व्यक्ति स्वस्थ और सुखी होगा । तथा पृणंचनद्रमा 
लग्न में शुभग्रह से दृष्ट हो वा केन्द्र में गुरु और शुक्र हो तो आतंअअवस्था ` 
में रहनेवाला भी सुखी होगा ऐसा कहना चाहिये अन्यथा ( उक्त योग 
न हो तो ) रौगी पीड़ित रहेगा कहना ॥२७-२८॥ 
विवाह ( स्त्री लाम) प्रश्न-- 
जामित्रोपचयगतः, शीतांशुर्जीववी क्षितः कुरुते । 
खीलामं पापयुतो-ऽवलोकितो वापि तन्नाशम्‌ ।।२६॥। 
लग्न ७, ३, ६, १०, ११ वें माव में चन्द्रमा हो उसपर गुरुकी 
दृष्टि रहे तो अवश्य विवाह ( स््रीलाम ) होगा, यदि उसी स्थान में 
चन्द्रमा पापग्रह से युक्त या दृष्ट हो तो स्त्रीलाभ नहीं होगा ऐसा कहना 
चाहिये ॥२६॥ 
दुश्चिक्यतनयसप्रम-रिपुलाभगतःशशी विलग्नक्षात्‌ । 
गुरुरविसौम्येहष्टो, विवाहदः स्यात्तथा सौम्याः ।।३०॥ 
केन्द्रत्रिकोणगा वा, सप्तमभवनं शुभग्रहस्य यदि । 
तज्ञातीयां लभते, पापर् विगतरूपां च ।।३१।। 
यदि लग्न से ३, ५, ७, ६, ११ वे माव में चन्द्रमा हो उसपर गुरु, 
रवि और बुध की दृष्टि हो अथवा शुभग्रह केन्द्र त्रिकोण में हो तो श्रवश्य 
विवाह ( स्त्रीलाभ ) होगा । प्रश्नलग्न से सप्तमभाव में शुभग्रह कौ 
राशि ( शुभग्रह के अधिक वर्ग ) हो तो तदनुसार सुशीला-गुणवती स्त्री 

का लाभ, तथा सत्तम भाव में पापग्रह की राशि हो तो दुःशीला, कुरूपा 
स्री का लाभ कहना चाहिये ॥३०-३१॥ 
स्त्री के गर्भ तथा पुत्र-कन्या सम्बन्धी प्रश्न-- 
पत्चमलाभोपगतेः; सोम्येः ख्रीगर्भिणीति वक्तव्यम्‌ । 
जीवरविलग्नचन्द्रा, विषमक्षेगता नरं कुयु ।। ३२॥ 
समराशिगताः कन्यां, मिश्रोपगते बलाधिकाद्राच्यम्‌ । 
सौरो विषमक्षंगतो, लग्नात्पुञ्जन्मदः प्रोक्तः ।।३३॥ 
विषमर्क्ष गुरशक्रौ, वलिनौ पुंजन्मदः प्रश्ने । 
गुरुभौमशीतकिरणा, युग्मक्षेगताः लियं ङुयुः ।।३४।। 


: ( अमुक स्त्री को गर्भ है यो नहीं इस प्रश्न में ) लग्न से ५, १९ वें 

# भावमें शुभग्रह हो तो स्त्री गर्भवती है अन्यथा नहीं ऐसा कहना । 
| गर्भिणी के पुत्र या कन्या सम्बन्धी प्रश्नमें-यदि गुरु, रवि लग्न और चन्द्रमा 
इनमें अधिक या चारों विषम राशि में हो तो पुत्र का जन्म, तथा ये ही 
चारों यदि समराशि में हों तो कन्या का जन्म कहना चाहिये। यदि 
इनमें दो विषमराशिमें और दो समराशि में हों तो जिनके बल अधिक 

हों वैसा फल ( विषमक्षंवाले का अधिक बल हो तो पुत्र, समराशिवाले 

का अधिक वल हो तो कन्या का जन्म ) कहे । शनि यदि लग्न से विषम 
भाव में हो तो पुत्र तथा गुरु और शुक्र ये दोनों बली होकर विषम राशि 

में हो तो पुत्र जन्म यदि गुरु, मङ्गल श्रौर चन्द्रमा ये समराशिमें हो तो 

क्या का जन्म होगा ऐसा कहना चाहिये ॥३२-३४॥ 
ग्रहों के रस तथा भोजन सम्बन्धी प्रश्न-- 


कटुको लवणस्तिक्तो, मिश्रो मधुराम्लकौ कषायश्च । 
पदि ~ लक 1 
सूयोदितो रसाःस्युलग्नं वलर्वाशचतुष्टयगः ।। ३५ |। 
पश्यति यस्तत्काले, लग्नगतस्य प्रहस्य यः प्रोक्तः । 
्रष्टुवच्यो भ है प्र 
सरसः › भोजनकाले तयं क्रमादपरः 1 ३६॥। 


१२ आर्य्यासप्ततिः 


सोम्यक्षगतस्य शुभं, पापक्षंगतस्य नीरसं वाच्यम्‌ । 
विपरीतगतेरगर, प्राप्तमपि न भक्चयेस्प्रोक्तम्‌ ।।३७।। 
सूर्य का कड्च्मा ( मिर्चादि ), चन्द्रमा का लवण, मङ्गल का तिक्त 
(नीम आदि ), बुध का मिश्रित ( अनेक रस मिला), गुरु का मधुर, 
शुक्र का अम्ल और शनि का कषाय ( कसेला ) रस समझना । “मेरे 
भोजन में मुख्य रस कौन था या होगा १” ऐसे प्रश्न में --केन्द्रगत ग्रहों 
में जो ग्रह बली होकर लग्न को देखता हो, अथवा जो ग्रह लग्न में हो 
उस ग्रह का रस भोजन में प्रधानरूप, अन्य ग्रहों के बलानुसार अपग्रधानरूप 
'से भोजन में रस कहना चाहिए, । वह बलीग्रह यदि शुभग्रह की राशि में 
हो तौ उत्तम ( स्निग्ध ) तथा पापग्रह की राशि में हो तो रसहीन 
( सूखा ) मोजन कहना । यदि वह ( लग्नद्रष्टा ) ग्रह वक्रगति हो तो 
उक्तरस आगे में आया हुआ भी भोग्य नहीं होता है ॥३५४-३७।॥ 
शुभाशुभ स्वप्नदशंन प्रश्न-- 
रविलग्ने दीप्ताग्नि,लॉहितवसनानि दशंनं नरपतेः । 
शिशिरकिरणे तु नारी, सितङ्कसुमश्वेतवस्लरत्नानि ।॥।३८॥। 
भोमे सुवर्णविद्रम, रक्तखावं तथाद्रेमांसमपि । 
खे गमनं शशिपुत्रे, जीवे सहवन्धुभिर्यागः 11 ३६ ॥ 
जलसन्तरणं शुक्र, तुज्ञारोहं वदेत्पतङ्गसुते । 
लग्नस्थे वक्तव्यं, मिश्रेमिश्र॑ं तथा प्रश्नम्‌ ।४०।। 
केसा स्वप्न देखा या देखू गा १ ऐसे प्रश्न में यदि लग्न में रवि हो 
तो-स्वप्न में प्रज्वलित अग्नि, लाल वस्त्रादि और राजा का दर्शन कहना, 
चन्द्रमा रहे तो स्त्री, श्वेत पुष्प, श्वेत वस्त्र और रत्न का दर्शन, मङ्गल 
से-सुवणं, मू गा, लाल पदार्थ शोणितयुक्त मांस का दर्शन, बुध हो तो- 
आकाश में उड़ना, गुरु हो तो इष्ट मित्रों का समागम, शुक्र हो तो-जल 
में क्रीड़ा और शनि होने से-ऊँचे पर चढ़ना यदि लग्न में अनेक ग्रहं हीं 
तो उन सबों के उक्तफल स्वप्न में कहना चाहिए. ॥३८-४०।॥ 

रिपुनीचोपगते दुःस्वप्नं विवलेविनिदिशेत्‌ खेटेः । 
रविकिरणमुषितदेदैः, प्रष्टुः सवप्ने वदेदेवम्‌ ।।४९॥ 
उक्त लग्नगत ग्रह यदि शतुण्ह या नीच राशि में हो तो दुःखम्न 
( मयप्रद-अशुभ ) यदि सूर्य सानिध्य से अस्त हो तो भी ऐसा ही 
( अशुभ ) फल कहना चाहिए ॥४१॥ 
स्वप्न देखा है या नहीं ऐसा प्रश्न-- 


रविलग्ने शशिदृष्टे, रविशशिनों सप्तमे विलग्नाद्ठा । 
स्वप्नो ष्टः प्रवदेतप्रष्टुलग्नग्रहान्तरात्कालः ।।४२।। 
रवि या लग्न पर चन्द्रमा की दृष्टि हों अ्रथवा लग्न से सततम भाव 
में रवि या चन्द्र होने से स्वप्न देखा ह अन्यथा नहीं ऐसा कहना ओर ` 
लग्न तथा ग्रह के अन्तरांशपरसे स्वप्न का काल समझना चाहिए ॥४२॥ 


वि०--३० अंशमें लग्नराशि का उदयमान तो लग्न ओर अह 
के अमन्तरांश में क्या इस अनुपात से स्वप्न के काल का ज्ञान करना । 


वृष्टि ( वर्षा ) प्रश्न-- 


कर्कटमृगमषकणग्या, लग्नभगाः शशधरो विलग्नगतः । 
भृगुजो वा वृष्टिकरस्तथैवान्य केन्द्रगो वदेतप्राज्ञः ।।४३।। 
सौम्यैः प्रचुरं, पापैश्च विलोकितो जलं स्वल्पम्‌ । 
वर्षाप्रश्ने कुरुते, जलसंज्ञकदशंनादेवम्‌ ।।४४।। 
रविशशिनोः सप्तमगौ, शगुरविजौ वेश्मगो विलग्नाद्रा । 
द्वित्रिनिधनस्थितों वा, वर्षोसमये जलप्रदो भवतः ।।४५। 
जलराशिगताः सौम्याः, कण्टकधनसंस्थिता वा स्युः । 
उद्यगते वा चन्द्रे, प्रच्छासमये वदेद्‌ वृष्टिम्‌ ।।४६।। 
वर्षासम्बन्धी प्रश्नलग्न में कर्क, मकर, मीन या कन्या लगने दो 
उसमे चन्द्रमा या शुक्र हो तो ब्रृष्टिकारक, अथवा चन्द्रमा या शुक्र अन्य 

केन्दरमे शुभग्रह से दृष्ट हो तो अत्यधिक बृष्टि, तथा पापग्रह से दृष्ट हो 
तो स्वल्य वृष्टि कहनी चाहिये | एवं प्रश्नकाल में जल संज्ञक जल सम्बन्धी 
( मछली, मोती, शंख आदि ) वस्तु के दशन सेमी वृष्टि होगी ऐसा 
कहना । रवि या चन्द्रमा से सप्तमभाव में वा लग्न से २, ३ या त्वे मावमें 
शुक्र और शनि हो तो वर्षासमय में प्रश्नकरने से शीघ्र वृष्टि होगी ऐसा 
कहना । यदि शुभग्रह जलचर राशिमें या १, ४, ७, १०, २ भाव में हो 
तथा लग्नमें चन्द्र हो तो वर्षासमयमें बृष्टि श्रवश्य होगी 
ऐसा समझना ॥ ४३--४६ ॥ 
प्रश्नलग्न से चोर आदि की आकृति का ज्ञान -- 


मेषवृषभघटमी ना, हस्वा नयुग्मकर्किमकरधनू'षि । 
मध्या हरियुवतितुलाऽलयः स्मृता लग्नगा दीघौः ।।४७।। 
मेष, वृष, कुम्म और मीन लग्न में हो तो चोर या जातक आदि के 
देह का आकार हस्व ( छोटा-नाटा ), मिथुन, कक, मकर, धनु लग्नगत 
हो तो मध्यम ओर सिंह, कन्या, वला या वृश्चिक लग्न हो तो दी 
श्राकार समझना चाहिए ॥४७॥ 
मूकप्रश्न में जीव आदि ज्ञान-- 


बलिनो केन्द्रोपगतो, रविभौमो धातुकारकौ प्रश्ने । 
बुधसोरी मूलकरौ, शशिगुरुशुक्राः स्प्रता जीवाः ॥४८।। 
प्रश्नसमय में--केन्द्रमें या सबसे बली रवि वा मङ्गल हो तो धातु 
(सोना, चांदी आदि ), बुध या शनि हो तो मूल ८ पुष्प-फलादि ), 
तथा चन्द्र, गुरु अथवा शुक्र केन्द्र में या बली हो तो जीव ( जन्तु) 
सम्बन्धी प्रश्न समझना चाहिए. ॥४८॥ 
प्रश्नसम्बन्धी पदाथ के वणेज्ञानार्थं ग्रहों के वण्‌-- 
रक्तो सूयोवनिजो, श्वेतों शशिभागंवों विनिर्दिष्ो | _ . 
हरितो बुधः प्रदिष्टः जीवः पीतः शनिस्तथा कृष्ण ।।४६)).... 

सूये और मङ्गल का वर्ण-रक्त, चन्द्र और शुक्र का-श्वेत, बुध का- 
इरा, गुरु का-पीत ( पीला ) और शनि का वणं कजल. ( काला ) 
है ॥४६॥ 
ग्रहों के शरीर स्वरूप-- 
चतुरस्रो5कों भौमो, वृत्तः सुषिरेन्दुरिन्दुजो दीघेः । 
दीर्घः सुतनुः शक्रो, जीवः परिवत्तेलो ज्ञेयः ।।५०।। 
अतिसूक्ष्मो श्रगुतनयो, दीष; सुषिरान्तरोऽकेतनयः स्यात्‌ । 
हृतनष्टादौ प्रश्ने, द्रव्यं सबलाद्‌ अ्रहात्मवदेत्‌ ।।५१।। 
सूर्य और मङ्गल चतुरस्र ( वल्य लम्बाई चौड़ाई ), चन्द्रमा गोला- 
कृति और मध्य में छिद्रवाला, बुध दी, शुक्र दीघ, कृश और सुन्दर 
देहवाला, गुरु वठुल, और शनि लम्बा ओर छिंद्रयुक्त देहवाला है । 
चोरी, खोई हुई वस्तु तथा चोर या जातकादि के रूप श्रौर आकृति आदि 
प्रश्नसमय में बलीग्रह सदृश समझना ॥५०-५१॥ 
मूकप्रश्न में लग्नराशिवश-धातु आदि चिन्ता-- 
मेषालिसिंहलग्ने, कुजाक युक्ते निरीक्षितेउप्यथवा । 
धातोश्रिन्तां प्रवदे, दुगघटकन्यामृगैलग्नें! ।।५२।। 
बुधरविजयुतेमूलं, वृषतुलख्रगमी नचापककंटकेः । 
चन्द्रगुरुशुक्रयुक्ते, इृष्टेजीवो विनिदेश्यः ।५३।। 
लग्न में मेष, वृश्चिक या सिंह राशि हो या लग्न में मङ्गल या 
सूर्य का योग अथवा दृष्टि हो तो मूकप्रश्न में धाठ की चिन्ता, मिथुन, 
कुम्भ, कन्या या मकर लग्न होवा बुध या शनि से युत दृष्ट हो तो 
मूल की चिन्ता तथा वृष, ठुला, धनु, मीन या कक लग्न हो अथवा लग्न 
में चन्द्र, गुरु या शुक्र का योग हो तो प्रश्नकर्ता के मन में जीव सम्बन्धी 
की चिन्ता है, ऐसा कहना ॥५२-५३॥ 


चोर ज्ञान प्रश्न-- 

स्थिरलग्ने स्थिरभागे, वर्गोत्तमकांशके हतं द्रव्यम्‌ । 
आत्मीयेनेति वदेचचरराशौ परजनेन हतम्‌ ।५४।॥ 
चोर घर का है या बाहर का ऐसे प्रश्न में यदि लग्न में स्थिर राशि, 
स्थिरराशि के नवमांस या वर्गोत्तम नवमांस हो तो घर का व्यक्ति हयी 
चोर है तथा चरराशि, चरनवमांस हो तो बाहर के व्यक्ति को चोर 
समझना चाहिये। यदि लग्न में द्विस्वभाव राशि हो तो घर के समीप 
रहनेवाला ( पड़ोसी ) को चोर समझना चाहिये ॥५७॥ 
हृतनष्ट वस्तु का स्थान और चोर की जाति आदि ज्ञान-- 


द्विशरीरे लग्नगते, गृहनिकटनिवासिना च हृतम्‌ । 
स्थिरराशौ तत्रस्थं, चरराशौ निगंतं बहिभंवनात्‌ ।।५५।। 
द्विशरीरे गृहवाह्य, भूमिगतं विनिर्दिशेद्‌ द्रज्यम्‌ । 
लग्नस्वामिसमानं जातिं रूपं च तस्करस्य वदेत्‌ ॥५६॥ 
यदि प्रश्नलग्न में स्थिरराशि हो तो हत या नष्टवस्तु घर में ही 
समझना, चरराशि हो तो बाहर चला गया यदि द्विस्वभावराशि हो तो 
घर के समीप में ही प्रथिवी में गाड़ा हुआ कहना। तथा लग्नेश के 
समान ही चोर की जाति, स्वरूप आदि समझना चाहिये ॥५५-५६॥ 


चोरी हुई वस्तु की प्राप्ति और दिशा का ज्ञान-- 


पूर्णशरीरश्चन्द्रो, लग्नोपगतः शुभग्रह वा स्यात्‌ । 
सौम्यावलोकित॑ वा, भवनं शीर्षोदयं लग्ने ॥५७॥ 

लाभगतेवा सोम्ये-राख्ेब धनस्य विनिर्दिशेज्लव्धिम्‌ । 

लग्नाद्‌ द्वितीयभवने, तृतीयके वा शुभग्रहैयुक्ते ॥५८॥ 

प्रष्टा लभते वित्तं, सौम्येबन्ध्वस्तपष्ठद्शमगतेः । 
केन्द्रस्थेदिंग्वाच्या अहैविलग्नाद संभवे वाऽत्र ॥५६॥ 

प्रश्नलग्न में पूर्णचन्द्र वा अन्य शुभग्रह हो या लग्न पर शुभग्रह की 
दष्टि हो अथवा शीषोंदयराशि हो किंवा लाम ( ११) भाव में... शुभग्रह 

हो अथवा २, ३, ४, ७, ६ और १० इन भावों में शुभग्रह हो तों हत 
( चोरी हुई ) वस्तु की प्राति होगी ऐसा कहना । केन्द्रगत ग्रहों की दिशा 
में बहुत ग्रह केन्द्र में हो तो बलीग्रह की दिशा में यदि केन्द्र में ग्रह न 
हो तो लग्नराशि की दिशा में हृतवस्वु गई है, ऐसा बताना 
चाहिये ॥५७-५६॥ 


गर्भ-प्रसव-नष्ट वस्तु के लाभ आदि में काल ज्ञान-- 


उदयोपगत राशि, तंज्लिप्तीकृत्य लिप्तिका गुणयेत्‌ । 
छायाहलेः प्रथक्स्था, हत्वा मुनिभिस्तथा शोषम्‌ ॥६०॥ 
ग्रहगुणकारो ज्ञेयो, देवविदा पंचरविंशतिः सेका । 
मनवो गोऽष्टौ त्रितयं, भवाश्च सूर्यादितो ज्ञेयाः ॥६९॥ 
गुणयित्वैव॑ ्राग्बद्‌, शुभस्य शेषे भवेदुदयः 
कार्यस्याप्तिः प्रष्ट-बक्तव्या नेतरेभंवति ॥६२॥ 
गुएकारेक्यविभक्तः, कार्यः सूयोद्गुणकसंशुद्धः । 
यस्य न शुद्धयति वगा; ज्ञेयस्तद्रगगः कालः ॥॥६३॥। 


प्रश्नलग्न के राश्यादि को कल।त्मक करके तात्कालिक १२ श्रङ्गुल 
शङ्क की छायाङ्गल प्रमाण से गुना करने से जो कलापिश्ड बने उसमें 
७ का भाग देकर १ आदि शेष में रवि आदि ग्रहों के गुणक क्रमसे 
५।२१।१४।६।८।३।११ समझना । इस प्रकार जिस प्रह के गुणक प्राप्त हो 
उसको कालपिण्ड से गणाकर गुणएनफल में ७१ से भाग देवे और 
जो शेष बचे उसमें उक्त ख्यादि ग्रहों के गुणकों को क्रमसे घटावे। 
जिस ग्रह का गुणक न घटे उस ग्रह का उदय समझना । इस प्रकार 
यदि श॒भग्रह का उदय हो तो कार्य की सिद्धि (प्राप्ति ) निश्चय 
होगी ऐसा कहना, यदि पापग्रह का उदय हो तो सिद्धि नहीं होगी 
कहना चाहिये ॥६०-६३॥ ` ` ` 

आरदि्वाकरशषे, दिवसाः पश्षाश्र श्रगुशशिनोः । 
गुवबशषे मासा, ऋतवः सौम्ये शनैश्रेऽब्दाः स्युः ।।६४।। 
आधानेऽथंप्राप्तौ, गमनागमने पराजये विजये | 
रिपुनाशे वा कालं, प्रच्छायां निधितं नयात्‌ ।।६५॥। 


उपरोक्त रीति से उदयकाल में मङ्गल श्रौर सूर्य के शेष तुल्य दिन 
शुक्र और चन्द्रमा के शेष ठ॒ल्य प्त, गुरु के मास, बुध के ऋतु और 
शनि के शेष तुल्य वर्ष समझना । गर्माधान, लाभालाभ, गमनागमन, 
जय पराजय आदि में इस प्रकार समय का निश्चय करना चाहिये ।६५-६५। 

उदाहरण--प्रश्नलग्न १।५। २०। २५ और इष्टकाल में 
छायाजुल-१० है, तो उक्त रीति से लग्न की कला २१२०।२५ 
को छयाङ्कल १० से ग॒नाकर कलापिरड २१२०४।१० इसमें ७ के 
भाग देने से शेष १। १० गतकला १ वर्तमान द्वितीयकला 
है, अतः ख्यादि गणना से दूसरा चन्द्रमा हुआ उसका गुणकाङ्क २९ प्राप् 
हुआ, इस गुणकाकू से फिर कलापिण्ड २१२०४ । १० को गुना 
करके ४४५२८७।३० इसमें सब ग्रहों के गुणक योग ७१ के भाग देने से 
शेष ४६।३० इसमें रवि, चन्द्र और ` मङ्गल ( ५।२१।१४-४० ) के 
योग को घटाने से शेष ६।३० इसमें बुध का उक्त गणकाङ्क (६) नहीं 
घटता है, अतः वर्तमान बुध का उदय हुआ । बुध शुभग्रह है इसलिये 
कार्य की सिद्धि होगी किन्तु बुध के शेष वल्य ऋत में अर्थात्‌ ६ ऋतु 
के पश्चात्‌ ( दो मास-१ ऋतु ) कार्य सम्पन्न होगा। 


एक समय में अनेक प्रश्न और उनका ज्ञान-- 


अकचटतपयशवगा, रविकुजसितसौम्यजीवसौराणाम । 
चन्द्रस्य च निर्दिष्टाः, प्रश्ने प्रथमोड्धवैवरण: ।।६६॥। ` 

ज्ञात्वा तस्माज्ञगन, प्राज्ञः शुभाशुपं वदेत्पषठुः । ~ ; 
वगोदिमध्यमान्त्यै, वर्ण प्रनो वेविषमम्‌ ।६७॥ ` 

रात्रौ लग्नं प्रवदे-च्छेषेयुग्म॑ कुजज्ञजीवानाम्‌ । 
सितरविजयोश्र नैवं, रविशशिनोरेकराशित्वात्‌ ॥६८॥। 
तस्मात््राखवत्प्रवदेत्‌, प्रच्छासमये शुभाशुभं सवम । 

कालस्य च विज्ञाने, चिन्त्यं चैतद्‌ बहुप्रश्ने ॥६६॥। 

अ-वर्ग का रवि, क-मङ्गल, च-शुक्र, ट-बुध, त-गुरु, प-शनि और 
य तथा श-वर्ग का चन्द्रमा स्वामी है । प्रश्नकत्ता के मुख से प्रथम जिस 
वर्ग का वर्ण उच्चारण हो उस ग्रह की राशि लग्न, उनमें वर्ग के 
( ३, १, ५) विषम अक्षरों से विषम राशि लग्न तथा यदि सम अक्षर 
हो तो सम राशि को लग्न मानना यह-श्रर्थात्‌ सिद्ध होता है इस प्रकार 
मङ्गल, बुध, गुरु, शुक्र और शनि इन ग्रहों के दो-दो राशि होने के 
कारण प्रश्नलग्न दो प्रकार के हो सकते है । परञ्च रवि और चन्द्र की 
एक ही राशि होने के कारण लग्न भी एक ही होता है । इस प्रकार 
` लग्न का ज्ञान करके पूर्वोक्तविधि से शुभाशुभ फल और काल का निश्चय 
करना चाहिये । इस प्रकार ( प्रश्न के आदि अक्षर पर से ) लग्न की 
कल्पना तभी करनी चाहिये जब कि अनेक प्रश्न हों अन्यथा (एक प्रश्न में) 
इष्टकाल से ही लग्न साधन कर फल कहना ॥ ६६-६६ ॥ 

मन्थालङ्करण-- 
भद्टोत्पलेन शिष्याऽनुकम्पयालोक्य सवंशाख्राणि । 
आय्योसप्तत्येदं प्रश्नज्ञानं समासतो रचितम्‌ ॥७०॥ 

( मैं मट्टोत्पल ) ने शिष्यजनों प्र अनुग्रहबुद्धि से समस्त ज्योतिष 
` प्रश्नग्रम्थों को देखकर उनमें से सारभाग लेकर केवल ७० शआार्या छन्दो 
में अ्रति संक्षेप से इस प्रश्नग्रन्थ की रचना की ॥७०॥ 

नवनगवसुशशितुल्ये शकवर्ष मार्गसितपक्षे । 
आयौ सप्ततिभाषा-टीका रचिताउत्र वासुदेवेन ।। ` 
इति--काशी-नगरस्य-श्रीनागरमलगुसात्मज-देवज्ञवाचस्पति-श्रीवासु देवगुप्त- 
कृत-आर्य्यसप्तति-भाषाटीका समाप्ता । न 





प्रकाशकीय विज्ञप्ि-- 


वतमान समय में लोग थोड़े समय ओर थोड़े परिश्रम 
में ज्योतिष शाख के सार को समभना चाहते हैं । 
किन्तु इस प्रकार के सरल ग्रन्थों की उपलब्धि नहीं 
होने से हताश ही होना पड़ता हे । 

इस अभाव को दूर करने के लिये ही काशीस्थ 
श्री अन्नपूर्णों प्रकाशन ने ज्यौतिषशास्त्रममेज्ञों द्वारा 
ज्योतिष सम्बन्धी सभी विषय को रराष्ट्रभाषा 
हिन्दी में सरल अथं ओर उदाहरणों के सहित 
क्रमशः प्रकाशितकरने का निम्चय किया है । 
आशा है इस लोकोपकारक कार्य में सुजन समाज 
हमारी यथायोग्य सहायता करके उत्साहित . 
करेंगे--जिसले कि हम अधिकाधिक जनता 
की सेवा करने की क्षमता प्राप्त करें । 


91५५ 
| 22. ऽ ` निवेदक-- 
[1 उ्यवस्थापक 
श्री अन्नपूर्णा प्रकाशन 
काशी । 

